Linia de metrou Bragadiru - Voluntari
Traseul complet al liniei M7 va lega Bragadiru, situat în sud-vestul Capitalei, de Voluntari, în nord-est, și va avea un total de 29 de stații pe o distanță de 25 de kilometri, cu un cost estimat de 3 miliarde de euro, potrivit economedia.ro.
Spre comparație, cele 14 stații ale liniei M4, care se va extinde de la Gara de Nord până la Filaret și Gara Progresu, au un cost estimat de 2,5 miliarde de euro, conform datelor prezentate de sursa citată mai sus.
Magistrala M7 este menită să ofere un transport public sigur, confortabil și modern, echipat cu tehnologii de ultimă generație. Proiectul urmărește să îmbunătățească mobilitatea urbană, să încurajeze utilizarea transportului public în locul celui privat și să sprijine dezvoltarea economică viitoare.
Traseul metroului Bragadiru - Voluntari / Sursa foto - Primărie sector 5
Stațiile planificate pe secțiunea Piața Unirii – Bragadiru includ:
Piața Unirii 3
Regina Maria
George Coșbuc
Tudor Vladimirescu
Mihail Sebastian
Piața Rahova
Mărgeanului
Antiaeriană
Autogara Rahova
Albeni
Șoseaua Alexandriei
Independenței 1877
Linia de centură Bragadiru
Dumbravei
Bragadiru